2023 6 27
LT
Europos Sąjungos oficialusis leidinys
C 224/3
e) bendrovė „Renfe“ įsipareigoja užtikrinti, kad klaidų lygis (6) neviršytų 14,23 %.
Ši didžiausioji vertė būtų periodiškai peržiūrima, o Komisija, gavusi bendrovės „Renfe“ prašymą, galėtų ją keisti.
Viršijus didžiausią klaidų lygį, bendrovė „Renfe“ įsipareigoja dėti būtinas pastangas, kad būtų išnagrinėtos priežastys ir kuo greičiau įgyvendintos būtinos techninės priemonės joms pašalinti; f) bendrovė „Renfe“ įsipareigoja paskirti stebėsenos patikėtinį, kuris dešimt metų stebės, kaip įgyvendinami įsipareigojimai, ir teiks Komisijai ataskaitas; g) bendrovė „Renfe“ įsipareigoja jokiu būdu neapeiti ir nebandyti tiesiogiai ar netiesiogiai apeiti įsipareigojimų jokiais veiksmais ar neveikimu; h) įsipareigojimai galioja neribotą laiką nuo įsigaliojimo dienos.
(8)
Visi įsipareigojimai anglų kalba skelbiami Konkurencijos generalinio direktorato svetainėje: https://ec.europa.eu/competition-policy/index_en
4.
Kvietimas teikti pastabas
(9)
Atsižvelgdama į rinkos tyrimo rezultatus, Komisija ketina priimti sprendimą pagal Reglamento (EB) Nr. 1/2003 9 straipsnio 1 dalį, kuriuo nustatoma, kad pirmiau apibendrinti ir Konkurencijos generalinio direktorato interneto svetainėje paskelbti įsipareigojimai yra privalomi.
(10) Remdamasi Reglamento (EB) Nr. 1/2003 27 straipsnio 4 dalimi, Komisija kviečia suinteresuotus trečiuosius asmenis teikti pastabas dėl pasiūlytų įsipareigojimų.
Pastabos Komisijai turi būti pateiktos ne vėliau kaip per šešias savaites nuo šio pranešimo paskelbimo dienos.
Suinteresuotų trečiųjų asmenų taip pat prašoma pateikti nekonfidencialų pastabų variantą, iš kurio būtų pašalinta informacija, kurią jie laiko verslo paslaptimis, ir kita konfidenciali informacija, o jos vietoje būtų pateikta nekonfidenciali santrauka arba įrašyti žodžiai „verslo paslaptys“ arba „konfidencialu“.
(11) Pageidautina, kad atsakymai ir pastabos būtų pagrįsti ir juose būtų išdėstyti aktualūs faktai.
Komisija taip pat jūsų prašo siūlyti, kaip galėtų būti sprendžiamos problemos, kurių, jūsų nuomone, galėtų kilti dėl kurios nors pasiūlytų įsipareigojimų dalies.
(12) Pastabas su nuoroda AT.40735 Geležinkelio bilietų platinimas internetu Ispanijoje Komisijai galima siųsti e. paštu (COMP-GREFFE-ANTITRUST@ec.europa.eu) arba paštu šiuo adresu: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Klaidų lygis – tai nepavykusių rezervacijos užklausų skaičiaus ir visų rezervacijos užklausų, pateiktų bendrovės „Renfe“ bilietų pardavimo sistemai per tam tikrą laikotarpį, skaičiaus santykis.